**Ministru kabineta noteikumu projekta "Grozījumi Ministru kabineta 2015. gada 25. augusta noteikumos Nr. 485 "Noteikumi par darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases pirmo kārtu" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 25. augusta noteikumos Nr. 485 ”Noteikumi par darbības programmas "Izaugsme un nodarbinātība" 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmo kārtu” (turpmāk – MK noteikumu projekts) izstrādāts pēc Finanšu ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 1. janvārī ir uzsākta tehniskās palīdzības (turpmāk – TP) 1. kārtas specifisko atbalsta mērķu īstenošana.  Lai nodrošinātu TP finansējuma saņēmējiem pietiekamu finansējumu projektu īstenošanai, atbilstoši Ministru kabineta komitejas 2015. gada 17. augsta sēdē nolemtajam (prot. Nr. 23 6.§) un ņemot vērā pirmo iesniegto maksājumu pieprasījumu, Finanšu ministrija kā Eiropas Savienības struktūrfondu un Kohēzijas fonda (turpmāk – ES fondi) vadošā iestāde (turpmāk – vadošā iestāde) līdz 2016. gada 30. jūnijam izvērtēja ES fondu administrēšanā iesaistīto iestāžu veiktās izmaksas TP projektu ietvaros. Vadošā iestāde secināja, ka 2016. gada pirmajā pusgadā nav iespējams veikt izmaiņas TP Ministru kabineta noteikumos[[1]](#footnote-2), jo dati par veiktajiem izdevumiem 2016. gada 1. ceturksnī nav pietiekami, lai veiktu izvērstu un pamatotu analīzi par līdzekļu izmantošanu.  Papildus 2016. gada 1. ceturksnī ES fondu administrēšanā iesaistītajām institūcijām bija jānodrošina ES fondu 2007. – 2013. gada plānošanas perioda 2015. gada noslēguma maksājumu pārbaudes, kā arī saskaņā ar minēto institūciju reorganizāciju plāniem tika īstenota štatu samazināšana, līdz ar to 2016. gada 1. ceturksnī lielu daļu no izdevumiem veidoja izdevumi par tādu funkciju nodrošināšanu, kas vairs nav jāveic pēc 2016. gada 31. marta, t.sk., tika izmaksāti atlaišanas pabalsti.  TP līdzekļu analīze par veiktajiem izdevumiem un papildus nepieciešamā finansējuma apmēru tika veikta 2017. gada 1. pusgadā, kad bija pieejama informācija par TP veiktajiem izdevumiem 2016. gada visos ceturkšņos.  Analizējot TP projektu finansējuma izlietojumu 2016. gadā, vadošā iestāde 2017. gada aprīlī aicināja visus TP finansējuma saņēmējus apzināt pieejamo TP projekta finansējumu kopumā un izvērtēt sava TP projekta ietvaros iespējamos atlikumus, kas netiks izlietoti līdz 2018. gada 31. decembrim un identificēt nepieciešamos pasākumus, kam šobrīd trūkst finansējums, tādējādi nodrošinot projekta ietvaros plānoto darbību un mērķu pilnvērtīgu izpildi.  Izvērtējot TP finansējuma saņēmēju sniegto informāciju par TP projektu statusu, tika secināts, ka vairākiem TP projektiem pieejamais finansējums ir nepietiekams projekta pabeigšanai līdz 2018. gada 31. decembrim, tāpēc, lai nodrošinātu uzsākto projektu pēctecīgu ieviešanu un to mērķu sasniegšanu, ir savlaicīgi jāveic TP līdzekļu pārdale no pieejamā brīvā finansējuma, kas šobrīd nav piesaistīts nevienam TP projektam. Ņemot vērā, ka TP Ministru kabineta noteikumos ir noteikts katra TP finansējuma saņēmēja maksimāli pieejamais finansējums, veicot tā pārdali finansējuma saņēmējiem ir nepieciešami grozījumi minētajos noteikumos.  Ministru kabineta noteikumu projekts paredz:   1. precizēt TP MK noteikumu 6. un 7. punktu (palielināts pieejamais finansējums par 4 733 463 EUR - specifiskais atbalsta mērķis 10.1.2 par 417 402 EUR, specifiskais atbalsta mērķis 11.1.1. par 1 374 437 EUR un specifiskais atbalsta mērķis 12.1.1. par 2 941 624 EUR) attiecībā uz TP 1.kārtai pieejamo finansējumu laika posmam no 2016. gada 1. janvāra līdz 2018. gada 31. decembrim, saglabājot TP finansējuma saņēmējiem iespēju nepieciešamības gadījumā pretendēt uz rezerves pārdali arī nākotnē. Finansējums palielināts no TP 2. kārtas pieejamā brīvā finansējuma. 2. Precizēt TP MK noteikumu pielikumu, kas nosaka TP projektu iesniegumu atlases pirmajai kārtai maksimāli pieejamo finansējuma apmēru laikaposmam no 2015. gada 1. janvāra līdz 2018. gada 31. decembrim. 3. Papildināt TP MK noteikumu II. nodaļu ar papildu atbalstamajām darbībām un attiecināmajām izmaksām (precizēts 15.4. apakšpunkts un 15. punkts papildināts ar jaunu 15.6. apakšpunktu; 4. Veikti citi tehniski precizējumi TP Ministru kabineta noteikumu 28.5. un 38.6. apakšpunktā un 43. un 44. punktā. |
| 3. | Projekta izstrādē iesaistītās institūcijas | Labklājības ministrija (turpmāk – LM), Izglītības un zinātnes ministrija, Vides aizsardzības un reģionālās attīstības ministrija, Satiksmes ministrija, Ekonomikas ministrija, Tieslietu ministrija, Zemkopības ministrija, Kultūras ministrija, Valsts kanceleja, Veselības ministrija. |
| 4. | Cita informācija | Izstrādājot MK noteikumu grozījumu projektu, no TP finansējuma saņēmējiem tika saņemti priekšlikumi TP finansējuma palielināšanai galvenokārt atlīdzībai un citām funkcijām saistībā ar ES fondu uzraudzību un administrēšanu. Lai nodrošinātu vienlīdzīgu un pamatotu pieeju finansējuma pārdalē starp TP finansējuma saņēmējiem, tika analizēti un izvērtēti visi aspekti un argumenti (t.sk. apkopoti un veikti aritmētiski aprēķini).  Lemjot par papildu finansējuma nepieciešamību, tika analizēta informācija šādos aspektos:   1. TP izmantotais finansējums projektu līmenī (2016. gadā kopumā un dalījumā pa ceturkšņiem); 2. valsts budžeta plāna izpilde (2016. gads); 3. institūcijas administrēto ES fondu līdzekļu apjoms, specifisko atbalsta mērķu skaits; 4. vidējā mēnešalga (atalgojums nepārsniedzot 44. saimei noteikto); 5. iespējas veikt izdevumu optimizēšanu TP projektos; 6. plānotais štata vietu skaits pret sākotnēji plānoto (fiksēts TP projektā); 7. papildu nepieciešamais finansējums nepārsniedz 10% no sākotnēji piešķirtā finansējuma (netiek ņemts vērā attiecībā uz revīzijas iestādi, LM HP, CFLA un specifisko atbalsta mērķi 10.1.2 “Paaugstināt informētību par Kohēzijas politikas fondiem, sniedzot atbalstu informācijas un komunikācijas pasākumiem” (turpmāk – SAM 10.1.2.); 8. atlīdzības palielinājuma pamatojums TP projektā un citi aspekti.   **SAM 10.1.2.**  Ņemot vērā, ka SAM 10.1.2. 1. kārtā TP projektiem piesaistītais finansējums ir mazāks nekā sākotnēji plānotais pieejamais finansējums TP vienai kārtai, veicot papildus nepieciešamā finansējuma analīzi, tika secināts, ka atbalstāmie papildu pasākumi tiek nodrošināti ar TP vienas kārtas finansiālo apjomu (TP vienai kārtai pieejamo finansējumu), tādējādi nodrošinot pietiekamu finansējumu arī TP 2. kārtai, kas tiek plānota, sākot ar 2019. gadu.  Komunikācijas un publicitātes pasākumi bez apstiprināšanas komunikācijas plānā nevar tikt īstenoti un segti no ES fondu TP līdzekļiem.  Pamatojoties uz informācijas analīzi, kā arī izvērtējot iesniegto argumentāciju, papildu finansējums SAM 10.1.2. piešķirts ***417 402 EUR*** apmērā:   1. **Ekonomikas ministrija (turpmāk – EM) -** piešķirts papildu finansējums ***63 098 EUR*** apmērā, tādejādi nodrošinot pilnvērtīgu komunikācijas pasākumu īstenošanu saskaņā ar EM plānoto pasākumu plānu – nodrošināt informācijas pieejamību sabiedrībai par ES fondu plānošanas perioda specifiskajiem atbalsta mērķiem un to pasākumiem EM kompetencē esošajās energoefektivitātes, enerģētikas, uzņēmējdarbības, inovāciju un konkurētspējas veicināšanas jomās. 2. **Finanšu ministrija -** piešķirts papildu finansējums ***238 162 EUR*** apmērā, lai nodrošinātu efektīvāku, plašāku mērķa grupas aktivitāšu ieviešanai ES fondu ikgadējā obligātā pasākuma – komunikācijas kampaņas ietvaros. Iepriekš paredzētā TP projekta summa neatbilst šobrīd aktuālajiem izaicinājumiem ES un Kohēzijas politikas nākotnei, kuriem ar komunikācijas palīdzību ir nepieciešams veicināt risinājumu rašanu, radot sabiedrībā spēcīgu, pozitīvu pārliecību par ES fondu un līdz ar to ES nozīmīgumu un pievienoto vērtību. Esošo izaicinājumu dēļ nepieciešama paredzēto komunikācijas aktivitāšu intensitātes palielināšana, paredzot vairākas komunikācijas aktivitātes sabiedrības izpratnes veicināšanai par plašo ES fondu ieguldījumu Latvijas tautsaimniecībā. 3. **LM** - piešķirts papildu finansējums ***19 386 EUR*** apmērā, tādejādi nodrošinot pilnvērtīgu komunikācijas pasākumu par ES fondiem organizēšanu, veicinot un nodrošinot atklātību par ES fondu administrēšanu, nodrošinot sabiedrības informētību un izpratni par ES fondu ieguldījumu labklājības nozares attīstībā un sabiedriskā labuma radīšanā, kā arī nodrošinot savlaicīgas, skaidras un saprotamas informācijas pieejamību potenciālajiem ES fondu projektu iesniedzējiem, finansējuma un labuma saņēmējiem par nodarbinātības un sociālās iekļaušanās politiku valstī. 4. **Kultūras ministrija (turpmāk – KM)** - piešķirts papildu finansējums ***35 089 EUR*** apmērā, tādejādi veicinot sabiedrības informētību un izpratni par sniegto ES fondu ieguldījumu kultūrvides saglabāšanā un attīstībā ES fondu 2014.-2020. gada plānošanas periodā, t.sk. KM plāno izdot izvērstāku un plašāku informatīvo materiālu - reprezentatīvu foto grāmatu ar īstenoto projektu aprakstiem latviešu un angļu valodās. 5. **Valsts kanceleja (turpmāk – VK)** - konceptuāli piešķirts papildu finansējums ***61 667 EUR*** apmērā, jo plānotie pasākumi (Komunikācijas kampaņas par projektu tēmām, dalība sarunu festivālā “LAMPA” 2018) pavisam detalizēti tiks vērtēti, kad tie tiks piedāvāti ES fondu komunikācijas plāna grozījumos.   **Specifiskais atbalsta mērķis 11.1.1. “Atbalstīt un pilnveidot Kohēzijas politikas fondu plānošanu, ieviešanu, uzraudzību un kontroli” (turpmāk – SAM 11.1.1.).**  TP 1. kārtā šobrīd TP projektiem piesaistītais finansējums ir mazāks nekā faktiski nepieciešams visu funkciju īstenošanai līdz 2018. gada 31. decembrim.  Papildu nepieciešamais finansējums tiks segts no TP 2. kārtas brīvajiem līdzekļiem, jo ES fondu 2007.-2013. gada plānošanas perioda pēcuzraudzības nodrošināšanai nepieciešams būtiski mazāks finansējums.  TP 2. kārta, kas tiks īstenota sākot ar 2019. gadu, tiek plānota papildu atbalstāmo darbību finansēšana arī no Eiropas Sociālā fonda, tādejādi atbrīvojot finansējumu TP 2. kārtā Eiropas Reģionālās attīstības fonda ietvaros.  Pamatojoties uz informācijas analīzi, kā arī izvērtējot iestāžu iesniegto argumentāciju, papildu finansējums piešķirts, nepārsniedzot 10% no sākotnēji piešķirtā finansējuma. Centrālajai finanšu un līgumu aģentūrai (turpmāk - CFLA) un Veselības ministrija (turpmāk – VM), ņemot vērā tās funkcijas ES fondu administrēšanā, papildu finansējums piešķirts virs 10% no sākotnēji piešķirtā finansējuma.  Papildu finansējums SAM 11.1.1. piešķirts ***1 374 437 EUR*** apmērā:   1. **CFLA** – piešķirts papildu finansējums ***568 000 EUR*** apmērā. Veicot sākotnējo sadarbības iestādei TP piešķīruma apjoma aprēķinu, netika ņemta vērā Eiropas Komisijas ekspertu piesaiste projekta iesniegumu vērtēšanā, tādejādi arī netika plānoti izdevumi par ārvalstu ekspertu sniegtajiem pakalpojumiem. Papildu finansējums plānots arī izmaksām par pakalpojumiem ES fondu projektu izdevumu attiecināmības pārbaudei un nepieciešamās pārliecības gūšanai par deklarējamo izdevumu atbilstību normatīvo aktu prasībām. 2. **VK** – piešķirts papildu finansējums ***24 596 EUR*** apmērā TP īstenošanas projekta atlīdzības un projekta administrēšanas vajadzībām, tādejādi nodrošinot VK kā atbildīgās iestādes funkciju veikšanu atbilstošā apjomā un kvalitātē. 3. **LM** – piešķirts papildu finansējums ***13 168 EUR*** apmērā, tādejādi nodrošinot ES fondu atbildīgās iestādes pārziņā esošo specifisko atbalsta mērķu un to pasākumu īstenošanu, atbalstot nozarei pieejamo ES fondu efektīvu un drošu vadību atbilstoši plānošanas dokumentiem un normatīvajiem aktiem par ES fondu vadību, izvērtēšanu, uzraudzību un SAM īstenošanu, īstenojot atbildīgajai iestādei normatīvajos aktos noteiktās funkcijas. 4. **Izglītības un zinātnes ministrija (turpmāk – IZM)** - piešķirts papildu finansējums ***54 746 EUR*** apmērā, tādejād nodrošinot IZM kā ES struktūrfondu administrēšanā iesaistītās institūcijas kapacitātes stiprināšanu, lai īstenotu ES fondu plānošanu, ieviešanu, uzraudzību ES fondu 2014.-2020. gada plānošanas periodā un veiktu ES fondu 2007.-2013. gada plānošanas perioda pēcuzraudzību. 5. **EM** – piešķirts papildu finansējums ***267 033 EUR*** apmērā, lai nodrošinātu ES fondu 2007.-2013. gada plānošanas perioda pēcuzraudzības funkciju. ES fondu 2007.–2013. gada plānošanas perioda projektu pēcuzraudzības funkcija ietver šādus pasākumus - ES fondu projektu pēcuzraudzības procesa organizēšana; pārbaudes projektu īstenošanas vietās un konstatēto atkāpju izvērtēšana; finansējuma saņēmēja gada finanšu pārskatu analīze pēc atbalsta finansējuma izmaksas un konstatēto atkāpju izvērtēšana; neatbilstoši veikto izdevumu atgūšana; informācijas apkopošana par ES fondu aktivitātēm un projektiem pēcuzraudzības periodā; finansējuma saņēmēju ierosināto līguma un vienošanās grozījumu izvērtēšana un veikšana, komentāru un priekšlikumu par ES fondu aktivitātes reglamentējošiem tiesību aktiem un politikas plānošanas dokumentiem sniegšana; datu uzkrāšanu Vienotajā informācijas sistēmā; Vienotajā informācijas sistēmā ievadīto datu kvalitātes pārbaude u.c.). 6. **VM** - piešķirts papildu finansējums ***145 094 EUR*** apmērā, lai nodrošinātu ES fondu 2014.–2020. gada plānošanas perioda VM kā atbildīgās iestādes funkciju kvalitatīvu un efektīvu izpildi, veicot veselības nozares investīciju plānošanu un uzraudzību. Nepieciešamajā apmērā tiks sniegts atbalsts finansējuma saņēmējiem projektu plānošanas un īstenošanas procesā, kā arī tiks nodrošinātas virskontroles un funkcionālās pārbaudes pilnā apjomā. Tiks nodrošināta kontroles un uzraudzības intensitāte Lielajam projektam, ES fondu mērķa profila un valsts budžeta plānošanai un uzraudzībai, t.sk., VSIA "Paula Stradiņa klīniskā universitātes slimnīca" nefunkcionējošā lielā projekta "Paula Stradiņa slimnīcas būve "A1"" uzraudzība, kā arī pabeigto projektu pēcuzraudzība un dažāda veida informācijas sagatavošana par ES fondu 2007.-2013. gada plānošanas periodu. 7. **Satiksmes ministrija (turpmāk – SM)** – piešķirts papildu finansējums ***70 000 EUR*** apmērā, tādejādi nodrošinot papildu funkcijas pilnvērtīgu īstenošanu - lielo projektu ieviešanas uzraudzība, ņemot vērā lielo projektu sagatavošanas gaitu un funkcionālo slodzi.   Attiecīgi par 70 000 EUR samazināts Zemkopības ministrijai pieejamais finansējums, ņemot vērā to, ka Zemkopības ministrija līdz 2018. gada 31. decembrim neīsteno nevienu TP projektu, tādējādi SAM 11.1.1. ietvaros kopējais papildus piešķirtais finansējums ir par *70 000 EUR* mazāks, nekā kopējais piešķirtais finansējums skaitot katru TP finansējuma saņēmēju.   1. **Vides aizsardzības un reģionālās attīstības ministrija (turpmāk – VARAM)** – piešķirts papildu finansējums ***301 800 EUR*** apmērā, lai nodrošinātu VARAM pārziņā esošo SAM īstenošanu, jo efektīva investīciju apgūšana ir būtiska nacionālajai tautsaimniecībai, tādejādi veicinot vides un dzīves kvalitātes uzlabošanu Latvijas iedzīvotājiem. VARAM nodrošinās reģionālās politikas un nozaru politiku koordināciju plānošanas, īstenošanas un uzraudzības līmenī, sekmējot ES fondu 2014.-2020. gadam mērķtiecīgus un saskaņotus ieguldījumus atbilstoši teritoriju vajadzībām un attīstības iespējām.   **Specifiskais atbalsta mērķis 12.1.1. “Uzlabot Kohēzijas politikas fondu plānošanu, ieviešanu, uzraudzību, kontroli, revīziju un atbalstīt e-kohēziju” (turpmāk – SAM 12.1.1.).**  TP 1. kārtā šobrīd TP projektiem piesaistītais finansējums ir mazāks nekā faktiski nepieciešams visu funkciju īstenošanai līdz 2018. gada 31. decembrim.  Papildu nepieciešamais finansējums tiks segts no TP 2. kārtas brīvajiem līdzekļiem, jo 2007.-2013. gada plānošanas perioda pēcuzraudzības nodrošināšanai nepieciešams butiski mazāks finansējums.  TP 2. kārta, kas tiks īstenota sākot ar 2019. gadu, tiek plānota papildu atbalstāmo darbību finansēšana arī no Eiropas Sociālā fonda, tādejādi atbrīvojot finansējumu TP 2. kārtā Kohēzijas fonda ietvaros.  Pamatojoties uz informācijas analīzi, kā arī izvērtējot iesniegto argumentāciju, papildu finansējums piešķirts, nepārsniedzot 10% no sākotnēji piešķirtā finansējuma. CFLA, ņemot vērā CFLA funkcijas ES fondu administrēšanā, LM horizontālā principa koordinešanas funkciju (t.sk., Ministru kabineta komitejas 2015. gada 17. augsta sēdes prot. Nr. 23 6.§) un Finanšu ministriju kā Revīzijas iestādi (turpmāk – RI) papildu finansējums piešķirts, virs 10% no sākotnēji piešķirtā finansējuma.  Papildu finansējums SAM 12.1.1. piešķirts ***2 941 624*** ***EUR*** apmērā:   1. **CFLA** – piešķirts papildu finansējums ***1 684 000 EUR*** apmērā. Papildu finansējums nepieciešams, lai nodrošinātu Kohēzijas politikas fondu vadības informācijas sistēmas 2014.–2020. gadam (turpmāk – KPVIS) izstrādi, ieviešanu un kvalitātes kontroli, t.sk. Datu analīzes rīka (DAR) izstrādei, ieviešanai un uzturēšanai. KPVIS izveide un attīstīšana nepieciešama, lai finansējuma saņēmējiem ievērojami atvieglotu dažādus ar projektu iesniegšanu un īstenošanu saistītus procesus. KPVIS ieviešana ir būtiska ES fondu 2014.–2020. gada plānošanas perioda ES fondu administrēšanas vienkāršošanas sastāvdaļa, t.sk. administratīvā sloga mazināšanas pasākums. 2. **RI –** piešķirts papildu finansējums ***534 624 EUR*** apmērā RI kapacitātes stiprinašānai, lai nodrošinātu ES fondu revīziju tādā apjomā un kvalitātē, kas sniedz pārliecību Eiropas Komisijai par ES fondu ieguldījumu efektīvu un mērķtiecīgu apguvi un pamatojoties uz veikto revīziju rezultātiem, spēju sniegt ES sabiedrībai, tajā skaitā Latvijas iedzīvotājiem, un Eiropas Komisijai neatkarīgu un objektīvu vērtējumu par ES fondu izveidotās vadības un kontroles sistēmas darbības efektivitāti un izdevumu deklarācijās iekļauto darījumu likumību un pareizību. Papildus RI darbinieku atalgojums tika analizēts, balstoties uz Latvijas Republikas Valsts kontroles atlīdzības noteikšanas kritērijiem un mēnešalgu apmēru. 3. **Finanšu ministrijā kā vadošā iestāde (VI) –** piešķirts papildu finansējums ***695 000 EUR*** apmērā, lai nodrošinātu VI kvalitatīvu un efektīvu ES fondu darbības programmas „Izaugsme un nodarbinātība” vadības un atbalsta funkciju īstenošanu 2014.-2020. gada plānošanas periodā. 4. **LM** – piešķirts papildu finansējums ***28 000 EUR*** apmērā, lai nodrošinātu horizontālā principa “Vienlīdzīgas iespējas” koordinēšanu un efektīvu integrēšanu ES fondu plānošanas, ieviešanas, uzraudzības un izvērtēšanas procesos, lai sekmētu darbību pozitīvo ietekmi plašākai sabiedrības daļai (t.sk., vides pieejamības ekspertu konsultācijas ERAF un KF līdzfinansēto projektu īstenošanas vietās īstenošanai un semināru organizēšanai par dzimumu līdztiesības un nediskriminācijas jautājumiem). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās valsts pārvaldes iestādes, sadarbības partneri, sociālie partneri, biedrības un nodibinājumi, kā arī Iepirkumu uzraudzības birojs un republikas pilsētu pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un tehniskās palīdzības saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts attiecas tikai uz iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrība nav piedalījusies projekta izstrādē. |
| 3. | Sabiedrības līdzdalības rezultāti | Sabiedrība nav piedalījusies projekta izstrādē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Labklājības ministrija, Iepirkumu uzraudzības birojs, Izglītības un zinātnes ministrija, Vides aizsardzības un reģionālās attīstības ministrija, Satiksmes ministrija, Ekonomikas ministrija, Kultūras ministrija, Zemkopības ministrija, CFLA, Valsts kase, Valsts kanceleja, Veselības ministrija, Tieslietu ministrija, Daugavpils pilsētas pašvaldība, Jēkabpils pilsētas pašvaldība, Jelgavas pilsētas pašvaldība, Jūrmalas pilsētas pašvaldība, Liepājas pilsētas pašvaldība, Rēzeknes pilsētas pašvaldība, Rīgas pilsētas pašvaldība, Valmieras pilsētas pašvaldība un Ventspils pilsētas pašvaldība. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēk-resursiem. | MK noteikumu projekts tiks realizēts esošo cilvēkresursu un funkciju ietvaros.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav. |

Finanšu ministre D.Reizniece-Ozola

Edgars Zandbergs, 67095 532

Edgars.Zandbergs@fm.gov.lv

1. Ministru kabineta 2015. gada 25. augusta noteikumi Nr. 485 “Noteikumi par darbības programmas "Izaugsme un nodarbinātība" 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12.prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases pirmās kārtas noteikumi” (turpmāk – MK noteikumu projekts) [↑](#footnote-ref-2)